CELEX: C2006/143/15
Language: da
Date: 2006-06-17 00:00:00
Title: Sag C-184/04: Domstolens dom (Første Afdeling) af  30. marts 2006  — Uudenkaupungin kaupunki (anmodning om præjudiciel afgørelse fra Korkein hallinto-oikeus) (Moms — fradrag af indgående moms — investeringsgoder — fast ejendom — berigtigelse af fradrag)

17.6.2006   
            
            
               DA
            
            
               Den Europæiske Unions Tidende
            
            
               C 143/8
            
         Domstolens dom (Første Afdeling) af 30. marts 2006 — Uudenkaupungin kaupunki (anmodning om præjudiciel afgørelse fra Korkein hallinto-oikeus)
   (Sag C-184/04) (1)
   
   (Moms - fradrag af indgående moms - investeringsgoder - fast ejendom - berigtigelse af fradrag)
   (2006/C 143/15)
   Processprog: finsk
   Den forelæggende ret
   Korkein hallinto-oikeus
   Part i hovedsagen
   
      Sagsøger: Uudenkaupungin kaupunki
   Sagens genstand
   Anmodning om præjudiciel afgørelse — Korkein hallinto-oikeus — fortolkning af artikel 13, punkt C, andet afsnit, artikel 17, stk. 6, og artikel 20 i Rådets direktiv 77/388: sjette direktiv af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — fradrag af indgående afgift, der er betalt af et investeringsgode i form af fast ejendom, der er anvendt i forbindelse med transaktioner, som den afgiftspligtige senere vælger at lade beskatte — national lovgivning, hvorefter retten til fradrag er betinget af, at valgmuligheden vedrørende beskatning er udøvet inden for en frist på seks måneder, efter at ejendommen er taget i brug
   Konklusion
   
               1)
            
            
               Artikel 20 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag skal fortolkes således, at den med forbehold af bestemmelserne i artiklens stk. 5 pålægger medlemsstaterne at fastsætte berigtigelse af fradrag i merværdiafgiften for så vidt angår investeringsgoder.
            
         
               2)
            
            
               Artikel 20 i sjette direktiv 77/388 skal fortolkes således, at den berigtigelse, som den foreskriver, også finder anvendelse i en situation, hvor et investeringsgode først er blevet anvendt i forbindelse med en afgiftsfritaget virksomhed, som ikke giver ret til fradrag, og derefter i berigtigelsesperioden er blevet anvendt med henblik på en merværdiafgiftspligtig virksomhed.
            
         
               3)
            
            
               Artikel 13, punkt C, andet afsnit, i sjette direktiv 77/388 skal fortolkes således, at en medlemsstat, der indrømmer afgiftspligtige personer ret til at vælge at erlægge afgift i tilfælde af udlejning af en fast ejendom, ikke i medfør af denne bestemmelse kan udelukke fradrag for merværdiafgift af investeringer i fast ejendom, der er foretaget før udøvelsen af denne valgfrihed, når den ansøgning, der fremlægges med henblik på denne valgfrihed, ikke er indgivet inden for seks måneder fra ibrugtagningen af den faste ejendom.
            
         
               4)
            
            
               Artikel 17, stk. 6, i sjette direktiv 77/388 skal fortolkes således, at en medlemsstat, der indrømmer afgiftspligtige personer ret til at vælge at erlægge afgift i tilfælde af udlejning af en fast ejendom, ikke i medfør af denne bestemmelse kan udelukke fradrag for merværdiafgift af investeringer i fast ejendom, der er foretaget før udøvelsen af denne valgfrihed, når den ansøgning, der fremlægges med henblik på denne valgfrihed, ikke er indgivet inden for seks måneder fra ibrugtagningen af den faste ejendom.
            
         
      (1)  EUT C 156 af 12.6.2004.